Dəyərli “High Tech” klubunun rəhbərinə ,

Mən 9-cu sinif şagirdi – Elsevər. “High Tech” klubu haqqında bacımdan eşitmişəm. Uşaq vaxtlarımdan, təxminən 4-5 yaşlarımdan kompyuterə olan marağım hamının diqqətini çəkirdi. Artiq 7-8 yaşlarımdan kompyuterdə səlis işləməyi bacarırdım. Müxtəlif oyunlar yükləyib, onlar üzərində müəyyən dəyişikliklər aparırdım.Hiylə proqramları araşdırıb pullu oyunları necə pulsuz yükləməyin yollarını tapırdım. Daha sonra, 3 il öncə zarafat məqsədiylə “İnformatika” dərsində “cmd”-də kod yazıb bir kompyuterdən digərlərini onu xəta kimi göstərib söndürmüşdüm. Uşaqlıqdan bəlli idi ki, böyüyəndə proqramist olmalıyam. Kompyuterlə aram yaxşı olmasına baxmayaraq, proqramlaşdırma haqqında biliklərim çox azdır. 2 ildən sonra universitetə qəbul olacam və istəyirəm ki, universitet həyatım başlamamış proqramlaşdırma həyatım başlasın. “High Tech”-də başlayacaq kursun mənə bu sahədə çox köməyi olacağını düşünürəm. Proqramlaşdırma çox böyük sahədir və mənə hardansa başlamağa bir yol lazımdır. Ən azından bu kurs sayəsində proqramlaşdırma biliklərim yaranar və inkişaf edər deyə düşünürəm. Qarşıdan gələn yay tətili də boş vaxtlarımı səmərəli keçirtməyə imkan yaradacaq. Bilirəm ki, yay tətilində evdə olsam hər gün üstümə qışqıracaqlar ki “- Elsevər! O kompyuteri söndür, axırda kor olacaqsan, çıx çölə hava al”. Bu kurs vasitəsi ilə yay boyunca kompyuterdən heç ayrılmacağam. Hər hansı proqramlaşdırma dilini öyrədikdən sonra istəyirəm ki, oyunların necə yaradıldığını öyrənim. Daha sonra bu sahədə təkmilləşib, öz oyunumu yaratmaq istəyirəm. Gələcəkdə belə bil xəyalım var ki, bəlkə özümə “Walker’s join” adlı hacker qurubu qurum. Bu klubda iştirak etmək çox istəyirəm, ümid edirəm ki seçilənlərdən biri də mən olaram.

Hörmətlə, Elsevər İsmayılov